খাঃ আসসালামু আলাইকুম, আছেন কেমন?    হাঃ ওয়ালাইকুম, আছি কোনরকম।    খাঃ কেন, কোনরকম কেন?    হাঃ রাতে একটা স্বপ্ন দেখলাম, তাই চিন্তায় আছি।    খাঃ আমিও তো একটা স্বপ্ন দেখছি, তা আপনি কি দেখলেন?    হাঃ আর কি দেখব বলেন, পিতাজীর কারনে স্বপ্ন দেখতে শিখেছি তাই স্বপ্নেও উনারেই দেখি।    খাঃ আমি আবার স্বামী সোহাগী কিনা তাই উনারেই মানে আপনার ভাই জিয়াকেই দেখি, তা আপনি কি দেখলেন?    হাঃ পিতাজী বললেন বিমানবন্দর থেকে জিয়ার নাম মুছে দেয়ায় নাকি উনার কবরের আযাব কমে গেছে, ফেরেশতারা বলছে যদি উনার নামে বিমানবন্দর করি তাহলে উনার কবরের আযাব আরো কমে যাবে। তা আপনি কি দেখলেন?    খা; হুমম, আপনার ভাই বললো বিমানবন্দর এ উনার নাম পুনর্বহাল করতে কারন উনার নাকি কবরের আযাব বেড়ে গেছে। তার উপর আবার আমারে ক্যান্টনমেন্টের বাসা থেকে বের করে দিছেন তাতে ফেরেশতারা নাকি নাখোশ।    হাঃ যাই বলেন আপা আপনি কিন্তু ঐদিন কান্নার অভিনয়টা ভালোই করছেন।হা-হা-হা-হা-হা    খাঃ আপনার মত আর পারলাম কই? আপনার কাছ থেকেই তো শিখতে চেষ্টা করতেছি। আপনি তো ৫ বছর গণভবনে থেকে তার মায়া ছাড়তে পারেন নাই, তাই এক টাকা দিয়ে কিনে নিয়েছিলেন। এরপরও যখন আপনি কাঁদতে কাঁদতে বের হয়েছিলেন, আমি আর সেইরকম পারলাম কই? আসলে আমার গায়ের রঙ একটু ফর্সা বলে অল্পতেই চেহারা লাল হয়ে গিয়েছিল। ৪০ বছরের মত ছিলাম আর কত?    হাঃ তা আপা আপনার বাসায় তো দেখলাম সব দামী আসবাব পত্র, কার্পেট, বেশিরভাগই বিদেশী, আপনার রুচির প্রশংসা  করতে হয়।    খাঃ তা না হলে কি আর জিয়া কে পেতাম, ম্যাট্রিক পাশ না করে উনারে পাইছি এইটা কি চাট্টিখানি কথা।    হাঃ আর বইলেন না, আমি কতবড় পাশ দিছি, কতগুলা ডিগ্রী পাইছি, তারপর ও পিতাজী স্বপ্নে বলতেছেন যে ডক্টরেটে সেঞ্চুরি করতে হইব সাথে নোবেল টাও লাগব তাইলে উনার পরকালের হিসেব সহজ হইয়া যাইব।    খাঃ আমার তো সেই উপায় নাই, আপনার মত টাকা দিয়া ডিগ্রী কিনলে মানুষ বিশ্বাস করব না, তাই ঐ টাকা দিয়া দামী শাড়ী আর আসবাবপত্র কিনি।    হাঃ ভালো কথা আপনার ছেলের ডান্ডি ডাইং এর কি খবর?    খাঃ আপনি শিক্ষিত মানুষ হইয়াও ডান্ডি কইলেন এইটা হইব ড্যান্ডি। আমিও প্রথম প্রথম ভুল করতাম , ছেলে আমাকে শিখায় দিছে। যাউকগা ঐটা তো আপনি ডান্ডা মাইরা ঠান্ডা কইরা দিছেন।    হাঃ না আপা কথাটা আপনি ঠিক বলনে নাই, আমি আপনার ছেলেগো ডান্ডা মারি নাই মারছে মইন-ফখরুদ্দীনরা। তয় আপা একটা কথা ছেঁড়া গেঞ্জি আর ভাঙ্গা স্যুটকেস থাইকা এত টাকা হইল কেমনে?    খাঃ ভাব লইয়েন না। আপনারা যেইখানে যান দুইবোন একলগে যান, আর সমান দুইভাগ কইরা লন, তারপরে পুতুল, জয় আর আপনার বোনের ছেলে মেয়েদের জন্য পাঠাইতে হয়, তাই  আপনাদেরটা চোখে পড়ে না। আর আমার দুই ছেলে দেশেই থাকে, ভাগাভাগি হয় কম, তাই চোখে লাইগা যায়।    হাঃ আসলেই রেহানাকে নিয়ে আর পারিনা, পেছনে লেগেই থাকে, এই পাঁচ বছর যাক তারপর ওর একটা বিহিত করব।    খাঃ মানে কি পরের ৫ বছর ও কি আপনে ক্ষমতায় আসতে চান নাকি?    হাঃ বুঝতেছি আপনিই আসবেন, তারপরও আশা ছাড়ি নাই, কারন আমাদের দেশের মানুষদের কে তো চেনেন, এরা যা শুনে তাই বিশ্বাস করে, যদি এদেরকে বোকা বানানো যায়!    খাঃ ঐ আশা বাদ দেন, ফখরু-মইনদের কারনে ক্ষমতায় আসতে পারছেন আর না।    হাঃ  শুনেন ফখরু-মইনদের দোষ দিয়ে লাভ নাই, সব USA-INDIA এর প্ল্যানে হইছে। আমি নিজেও ভাবি নাই যে এমন সিস্টেম কইরা দিব, আপনাদের কে মাত্র ৩২ টা দিব, হাহাহাহাহা। আর জনগনের কথা কি কমু? ওরাও ভাবছে আমরা আসলেই এত ভালোভাবে জিতছি। জনগন আসলে অনেক বোকা, আর এই কারনেই আমি আমার দেশের মানুষদেরকে এত ভালোবাসি।    খাঃ তা সত্যই কইছেন। একবার আপনি, একবার আমি, এভাবেই চল্ব। তয় আপনার মত এত মিথ্যা কথা কইতে পারি না, শত হইলেও স্বামী আমার পরহেজগার আছিল কিনা! দেখেন না সব রাজাকার গো মাফ কইরা দিছে, তার জন্যই তো আমি জামাতীগো লগে জোট বানছি।  তা আপনি জামাতীগো উপর এত ক্ষ্যাপা কেন?    হাঃ জানেনই তো আমার মাথা একটু গরম। অল্পতেই চেইত্যা যাই। ৯৬ এর আগে আমাগো লগে জোট কইরা আবার ভাইংগা দিছিলো, এমন জিদ লাগছিল, তারপরে তো ক্ষমতায় আইসা সাইজ করছি, এখনও চলতাছে।    খাঃ ওরা তো ভালোই শক্তি বাড়ায়া ফালাইছে, তাই বাদ দিতে পারতেছিনা, তারপরে আমার মুখে ইসলামের কথা কয়, শুনতে ভালোই লাগে। ভালো কথা আপনি নাকি একটা কলম লিখছেন? আমি ভালোভাবে বুঝি নাই, তয় ঐখানে তো দেখলাম কোরানের আয়াতও দিছেন, তাইলে তো আপনি ইসলাম রে ভালোইবাসেন তাই না?    হাঃ এইটা কলম  না আপা কলাম, যাই হোক আপনের বুঝনের কথা না। আর আমার কোরান পড়ার কথা কন! ঐটা বুঝলেন না, যেই আয়াত নিজের পক্ষে যায় ঐটাই লিখি আর বলি। কোরানে তো লেখা আছে যে একজন মানুষকে হত্যা করল সে যেন পুরো মানবজাতিকে হত্যা করল। আমি তো উলটা কই একটা লাশের বদলে দশটা লাশ চাই। এইবার বুঝছেন কোরান কেমনে পড়তে হয়?    খাঃ হ বুঝছি, মানুষ মারতে আপনে আবার ওস্তাদ আপনার পিতা তো অনেক জাসদকর্মী কে বিনা বিচারে হত্যা করছে, আপনি তার চেয়ে ভালোই আগায়া আছেন।    হাঃ আজাইরা কথা কইয়েন না আপনার স্বামী কর্ণেল তাহের কে বিনা বিচারে  হত্যা করছে আরো কত সেনা বাহিনীর সদস্যরে হত্যা করছে। যাই হোক যারা মরছে তারা আমাগো কোন কামে আইব না।    খাঃ মারামারির কথা বাদ দেন। সবকিছুর পর তো এখন আপনি আর আমি ছাড়া আর কেউর বেইল নাই। এরশাদ খালি হুদাই লাফায়।    হাঃ হ, এইজন্যই তো ওরে লগে রাখছি, পোষা প্রাণী খাওন দিলেই ঠান্ডা।    খাঃ হ, এখন ত আপনার আর কোন চিন্তা নাই, মন্ত্রীসভায়ও সব পোষা গুলারে বসাইছেন। রাজ্জাক-তোফায়েলদের কে তো ভালোই সাইজ করছেন।    হাঃ কইলাম না আমার জিদ বেশি, একটু তেড়িবেড়ি করলেই আমি নগদে সাইজ কইরা দেই। আমি  আবার সব ক্যাশ বুঝি। এই ব্যাপারে আপনার ছেলেরা আমার মতই ক্যাশ বুঝে, সিঙ্গাপুরে কত ক্যাশ জমাইয়া ফালাইছে। আমার জয় রে নিয়া চিন্তা নাই, দারুন ফূর্তিতে আছে, টাকার ও অভাব নাই, আর আমিতো আছি!    খাঃ আচ্ছা জয়ের বউ নাকি ইহুদী? কথাটা কি সত্য?    হাঃ আসলে সবাই ঠিকই কয়, আপনার মাথায় বুদ্ধি একটু কম। কইলাম না কেমনে কোরান পড়তে হয়! কোরানে আছে যার যার ধর্ম তার তার। তাই, ওর বউ ইহুদী হইলেও তো সমস্যার কিছু দেখি না, তাই না? দেখেন না আমি মাথায় স্কার্ফ পড়ছি, তসবীহ হাতে নিছি আবার মাথায় তিলক ও নিছি। সব ধর্মের সাথে আমার  সম্পর্ক ভালো।    খাঃ হমম, স্বামীর জন্য এইসব আমার অভ্যাসে আনতে পারি নাই। তাছাড়া ছোটবেলা থেকে উর্দুতে ভালো ছিলাম, দেখেন না বাংলা বলতে একটু কষ্ট হয়।    হাঃ আজকে থাক আপা এরশাদ ভাই ফোন দিতাছে, পরে আরেকদিন কথা কমুনে।    খাঃ আচ্ছা পরে কথা হইব, এনশাআল্লাহ।    হাঃ জয় বাংলা, জয় বঙ্গবন্ধু।    খাঃ বাংলাদেশ জিন্দাবাদ।